Tervetuloa matkalle moraaliviidakon läpi. Pakanamaan kartta on kuusiosainen kulttisarja vuodelta 1991. Kuvaussihteeri Helena Koskinen saa vakavan aivovamman työtapaturmassa - jos se on tapaturma. Helenan rakastaja, studio-ohjaaja Tapani Helander pitää huolta Helenasta. Tapani alkaa ymmärtää, etteivät tapahtumat Helenan ympärillä ole yksioikoisia. Katsoja viedään elämän ja kuoleman perimmäisten kysymysten äärelle. Sarja on TV2 Draaman tuotanto.